Борис Младенов-Young
Щом с тъмен плащ в небесните простори…

chitanka.info

Щом с тъмен плащ в небесните простори

нощта закрие слънцето над нас

и тайнствен свят вратите си разтвори,

осеян със звезди като елмаз,

утихват болничните коридори,

за сън и свят покой настава час,

престава всичко живо да говори,

тук-там едва се чува стенещ глас.

Но в тази тишина със стъпки неми

работи персоналът до зори,

прелива кръв, лекарства във системи,

бутилки[1] и монитори следи.

Във болничните бели коридори

животът със смъртта безспир се бори!

Сидни, Австралия — 2016 г.

[1] Кислородни бутилки ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.